Jean-Auguste Barre

Jean Auguste Barre (født 25. september 1811 i Paris, død 5. februar 1896 samme sted) var en fransk skulptør og medaljør. 

 Liv og virke
Han ble opplært av sin far, medaljøren og gravøren Jacques-Jean Barre (1793–1855). Barre studerte ved École nationale supérieure des beaux-arts i Paris under Jean-Pierre Cortot, og er hovedsakelig kjent som portrettskulptør. 

I hans utstilling i Salon de peinture et de sculpture fra 1831 til 1886, var hans første visninger medaljer og medaljonger. Barre er kjent for¨å være en av de første skulptørene som lagde minatyrer av berømte samtidige, som Napoleon III, Dronning Victoria, samt danserne Marie Taglioni, Emma Livry, og dessuten av Susan B. Anthony. Bronsearbeidene hans er permanent utstilt både i Louvre og Cleveland Art Museum. 

Et av hans arbeider i stein finnes på Père Lachaise kirkegården, der han har utført en byste på graven til sin venn Alfred de Musset.

Barre døde i Paris i 1896.


 Referanser 

 Kilder 
 Davenport's 2001-02 Art Reference & Price Guide
 1999 Benezit, Vol. 1
 Berman's Bronzes, Vol. 2
 Louvre sin Hjemmeside

 Eksterne lenker 

Kategori:Franske kunstnere
Kategori:Franske gravører
Kategori:Personer fra Paris
Kategori:Æreslegionen
Kategori:Fødsler i 1811
Kategori:Dødsfall i 1896